
Labanan ang terorismo 
ng rehimeng US-Arroyo 


anda ng katindihan ng krisis 
T% naghaharing sistema at 

lumalalang pampulitikang 
desperasyon ng rehimeng Arroyo, 
tumitindi ang karahasan ng estado 
laban sa mga lider ng mga patriyo- 
tiko at demokratikong organisa- 
syon ng mamamayan. Hangarin ng 
mga pagpaslang na ito ang pala- 
ganapin ang takot at patahimikin 
ang nagngangalit na mamamayan. 

Mula Enero hanggang Marso, 
26 nang upisyal ng Bayan Muna at 
iba pang progresibong organisa- 
syon sa iba't ibang prubinsya sa 
kapuluan ang pinaslang, 18 sa 
kanila nito lamang huling 
dalawang linggo. 

Lahat ng mga biktima ay 
kilalang tagapagtaguyod ng 
interes at iba't ibang laban ng 
mamamayan. Kabilang dito sina 
Konsehal Abelardo Ladera at Fr. 
William Tadena, masusugid na 
tagasuporta ng makatarungang 
welga ng mga manggagawa at 
manggagawang bukid sa Hacienda 
Luisita; at si Atty. Filideto Dacut 
na puspusang lumaban sa karumal- 
dumal na mga kaso ng karahasang 
militar sa Eastern Visayas. 


Palparan, naghahasik 
na ng pasismo 


Mga tampok 
sa isyung ito... 


sa Eastern Visayas 

Ang mga pinaslang ay 
kumatawan sa matindi nang dis- 
gusto ng naghihikahos na mama- 
mayan sa rehimeng US-Arroyo. 


Pagbubuo 


sa South Quezon 


ng balangay ng PKM 

Pinapatnubayan ng Marxismo-Leninismo-Maoismo 

Nanguna sila sa paggigiit ng 
karagdagang sahod at tunay na 
reporma sa lupa, paglaban sa 
pang-aabusong militar, pagpigil sa 


Paglulutas ng mga 
usapin ng mamamayan 
sa Nueva Ecija 

PAHINA 7 


walang awat na pagtataas ng 
presyo ng langis at iba pang 
batayang bilihin at serbisyo, pag- 
tutol sa mga bagong pasaning 
buwis at sa pananawagan na patal- 
sikin na si Gloria Arroyo mula sa 
poder. Kaya gayon na lamang ang 
bagsik ng tugon ng rehimen. 

Taliwas sa inaasahan ni Arroyo, 
ang dumaraming kaso ng armadong 
pagsupil sa mga progresibo at mi- 
litanteng organisasyon ay lalo 
pang nakapagpalawak sa simpatya 
at suporta ng mas maraming pang- 
gitnang pwersa tulad ng simbahan, 
masmidya, mga guro, mga upisyal 
ng gubyerno sa lokal at pamban- 
sang antas at maging ng mga 
pwersa sa ibayong dagat. Sa halip 
na matakot, nagngangalit ang 
mamamayan at sumisigaw ng kata- 
rungan. 

Tanging ang pasista at reaksyu- 
naryong sandatahang lakas at ang 
ayuda at interbensyong militar ng 
US na lamang ang sinasandigan ng 
lubha nang nahihiwalay na rehi- 
meng Arroyo. 

Ang pandarahas ng rehimeng 
Arroyo sa lumalabang mamamayan 
ay lalong nagpapatingkad sa pag- 
kamakatarungan ng kanilang mga 


hinaing at pakikibaka. Wasto la- 
mang na lalong paigtingin ang ka- 
nilang mga pakikibaka at iugnay 
ang kanilang mga sigaw laban sa 
imperyalismo, pyudalismo at bu- 
rukratang kapitalismo sa tumitind- 
ing mga pasistang atake ng rehi- 
meng Arroyo laban sa mamamayan 
at sa kanilang panawagan at laban 
para ibagsak ang pahirap na rehi- 
men. 

Kasabay nito, napakahalagang 
gagapin ang importanteng aral na 
itinuturo ng rehimeng Arroyo: 
kailanman ay hindi kusang bibiti- 
wan ng naghaharing uri ang kani- 
lang mga pribilehiyo upang mabig- 
yan ng kahit kaunti at kagyat na 
kaluwagan ang mga naghihikahos. 
Kung kaya sa pagsusulong ng kani- 
lang mga laban, sadyang hahara- 
pin nila ang lalo pang mga pasakit 
at sakripisyo. Kailangang pag- 
ibayuhin nila ang kanilang tapang, 
paninindigan at militansya. 

Sa harap ng mga hakbangin ng 
rehimeng Arroyo tungo sa lan- 
tarang pasistang paghahari, kabi- 
lang ang pagtutulak na isabatas 
ang Anti-Terrorism Bill, wastong 
magpursigi ang mga militante at 
progresibong organisasyon sa pag- 

gigiit ng kanilang mga karapatang 
sibil at pampulitika at igiit ang 
karapatang ipaglaban ang kanilang 
mga hinaing sa ligal na paraan. 

Pinakamatibay nilang kalasag 
ang kawastuan ng kanilang ipinag- 
lalaban at ang organisadong lakas 
ng mamamayan. Isang malawak na 
anti-pasistang prente na katulad 
ng nagpabagsak sa diktadurang 
Marcos ang maaaring umusbong 
mula sa paglabang ito. 

Mas mahalaga pang aral na 
itinuturo ng rehimeng Arroyo na 
tanging ang rebolusyonaryong ar- 
madong pakikibaka ang makapag- 
papabagsak sa reaksyunaryong 
armadong paghahari at lubusang 
tutugon sa mga hinaing ng naghi- 
hirap na mamamayan. 

Sa sitwasyong ito, wastong pa- 
igtingin ng Bagong Hukbong 
Bayan (BHB) ang rebolusyonar- 
yong armadong pakikibaka. Sa 
paghahari ng terorismo ng estado, 
napakainam ang sitwasyon upang 
lalo pang pabilisin ang rekrutment 
sa BHB at paigtingin ang mga tak- 
tikal na opensiba laban sa mga ar- 
madong tauhan ng estado. 

Partikular na target ng BHB 
ang mga pasistang tropa na res- 
ponsable sa mga pamamaslang at 
iba pang pang-aabuso sa mama- 
mayan. Inilulunsad ng BHB ang 
gayong mga opensiba sa mga 
sonang gerilya upang pahinain at 
ilayo ang mga pasistang AFP at 
PNP mula sa mga sentro ng ligal na 
pakikibakang masa. 

Sa pamamagitan ng mga tak- 
tikal na opensiba at iba pang ak- 
syong militar ng BHB, unti-unting 
napahihina ang rehimeng Arroyo 
at armadong haligi nito at naiga- 
gawad ang katarungan sa mga may 
kagagawan ng mga pasistang ka- 
hayupan sa mamamayan. Ang ba- 
wat isang opensiba, maliit man o 
malaki, ay ambag sa pangkalaha- 
tang layuning wakasan ang papet 
at anti-mamamayang rehimeng Ar- 
royo. AB] 

Sunud-sunod na pandarahas sa mga lider 
ng ligal na demokratikong kilusan 


lumalakas na paglaban ng mga demokratiko at progre- 

sibong pwersa, sunud-sunod na isinagawa ang sistema- 
tikong pagpaslang at panghaharas sa mga lider at kasapi ng 
iba't ibang organisasyong masa at partido. Mula noong Ene- 
ro, umabot na sa 26 ang biktima ng pasistang karahasan. 


S: pagnanais ng rehimen at militar na patahimikin ang 


Pinakahuling biktima si Victor 
Concepcion, coordinator ng Anakpa- 
wis at pangkalahatang kalihim ng 
Aguman deng Maglalautang 
Capampangan, lokal na organisa- 
syon ng Kilusang Magbubukid ng 
Pilipinas (KMP). Binaril siya noong 
gabi ng Marso 17 habang nagpa- 
pahinga sa kanyang bahay sa 
Angeles City. 

Bago ito, binaril at napatay si 
Joel Reyes, drayber ng traysikel at 
organisador ng Anakpawis sa Jose 
Panganiban, (Camarines Norte 
nitong Marso 16. Tinuligsa ng 
Anakpawis ang 902nd IBde at 31st 
IB na tinukoy na responsable sa 
pamamaril. 

Nitong Marso 14, binaril sa 
Tacloban City si Atty. Felidito 
Dacut, 51, regional coordinator ng 
Bayan Muna sa Eastern Visayas. Si 
Attorney Dacut ay nakasakay sa 
dyip nang barilin siya isang kilo- 
metro lamang ang layo sa upisina 
ng Bayan Muna. Maaalalang 
pinaslang din sa Tacloban ang 
regional coordinator ng Anakpawis 
na si Samuel Bandilla noong 
Oktubre 15, 2004. 

Nito namang Marso 13 sa 
Barangay Guevarra, La Paz, Tarlac, 
binaril at napatay si Fr. William 
Tadena samantalang BB malubha 
namang nasugatan ang dalawa 
niyang kasamahan. Si Fr. Tadena, 
37, pari ng Philippine Independent 
Church (PIC) ay aktibo sa Bayan 
Muna at Anakpawis at kilalang 
tagasuporta ng mga manggagawa 

sa Hacienda Luisita. 

Matatandaang pi- W 
nagbabaril ang isa pang 
pari ng PIC na si Fr. 
Allan Caparro at ang 
kanyang asawang si 
Aileen noong Pebrero 18 sa 
Abuyog, Leyte. Si Fr. Caparro ay 
pangalawang tagapangulo ng 
Promotion of Church People’s 
Response sa Eastern Visayas. 
Sugatan kapwa ang mag-asawa. 

Nitong Marso 3, binaril din at 
napatay si Konsehal Abelardo La- 
dera ng Tarlac City, isa ring myem- 
bro ng Bayan Muna at tagasuporta 
ng mga mangggagawa sa Hacienda 
Luisita. 

Binaril din at napatay si Ernes- 
to Bang sa kanyang tahanan sa 
Barangay Malangkaw Basud, Labo, 
Camarines Norte nitong Marso 10. 
Si Bang ay public information offi- 
cer ng tsapter ng KMP sa prubinsya. 

Nitong Marso 9, binaril at na- 
patay sa harap ng palengke sa 
Baguio City si Romeo Sanchez, 
regional coordinator ng Bayan Muna 
sa Ilocos. Galing si Sanchez sa 
isang kumperensya ng mga tumu- 
tutol sa malawakang pagmimina sa 
rehiyon. 

Nitong Marso 7, dinukot ng mga 
sundalo ng Philippine Army si Mer 
Dizon, tagapangulo ng Anakbayan 
sa Zambales. Nakakulong siya nga- 
yon sa provincial jail ng Iba. 

Halos 20 araw nang nawawala 
si Danny Macapagal, dating secre- 
tary-general ng Bayan-Nueva Ecija 

at kasalukuyang coordinator ng 
Bayan Muna sa prubinsya. Dinukot 
siya sa harap ng kanyang tahanan 
sa Cabanatuan City noong Marso 3. 
Apat pang aktibista ang dinukot sa 
Nueva Ecija noong araw ding iyon. 
Wala pa ni isa sa kanila ang nata- 
tagpuan hanggang sa kasalukuyan. 

Bago ito, apat na myembro ng 
Gabriela Women’s Party ang dinakip 
ng mga sundalo sa Sampaloc, 
Quezon noong Marso 1. Ilang araw 
na ikinulong sa himpilan ng PNP sa 
Sampaloc sina Miralyn Gamba, 
Leonila Manalo, Nancy Elle at Aile- 
en Ramos at pinaratangang mga 
kasapi ng Bagong Hukbong Bayan. 

Noong Enero at Pebrero, 12 
aktibista ang pinaslang, lima ang 
dinukot at apat ang hinaras ng mga 
pulis at militar sa mga prubinsya 
ng Pampanga, Bataan, Nueva Ecija 
at Aurora. 

Dinukot at pinatay sa Masantol, 
Pampanga noong Pebrero 18 si 
Roger Viray, pangalawang pangulo 
ng Pamalakaya-Bulacan. Pinatay 
naman sa Balanga, Bataan noon 
ding Pebrero 18 sina Rodel Pelayo 
at Joey Abraham, parehong kasapi 
ng Central Luzon Aeta Association. 
Si Renato Espino, isang mangga- 
gawa at coordinator ng Anakpawis 
ay pinatay din noong Pebrero 18 sa 

Mexico, Pampanga. 
Si Rodrigo Lampa, 
Bayan Muna coordi- 
nator, ay pinatay 


noong Pebrero 16 sa VANS 


Guagua, Pampanga. Sa 
Guagua rin pinaslang ang 
mag-amang sina Noel at 
Nicanor Garcia, kapwa 
mga myembro ng 

KMP. 

Kabilang pa rin sa mga sinal- 
beyds sina Crispin Amazona, na 
dinukot noong Pebrero 14 at natag- 
puang patay kinabukasan sa 
Dingalan, Aurora: at Felino Briones 
na pinaslang noong Enero 25. 
Nawawala naman si Esteban Pastor, 
na dinukot noong Pebrero 11 sa San 
Luis, Aurora. 

Samantala, inilantad ni Atty. 
Romeo (Capulong, pangunahing 
abugado ng National Democratic 
Front at husgado ng espesyal na 
korte ng United Nations na pinag- 
tangkaan ang kanyang buhay no- 
ong Marso 7. Punong konsultant 
din ng mga welgista sa Hacienda 


Luisita si Attorney Capulong. Ayon 
sa kanyang salaysay, isang van na 
may lulang dalawang lalaki 
ang nagtungo sa kanyang 
bahay sa Nueva Ecija. 
Biglang umalis ang van 
nang mag-alerto ang 
mga gwardyang nagba- 
bantay kay Attorney Capu- 
long. Bago ito, aniya, ilang araw 
nang minamanmanan ang 
kanyang bahay ng mga taong nag- 
papanggap na mga manininda. 

Malinaw sa rebolusyonaryong 
kilusan at mamamayan na ang rehi- 
meng Arroyo ang may kagagawan 
sa panibagong serye ng karahasan 
laban sa mga kilalang progresibong 
indibidwal. 

Nagbabala ang negotiating 
panel ng National Democratic Front 
na tuwiran nitong isasara ang 
pakikipagnegosasyon sa rehimeng 
US-Arroyo kung patuloy na isa- 
sapanganib ng rehimen ang buhay 
ni Attorney Capulong. Malaon nang 
pinag-iinitan ng mga lantarang 
pasistang upisyal ng rehimen sina 


Capulong at mga upisyal ng mga 
progresibong organisasyon at par- 
tido dahil sa pagsuporta nila sa 
welga sa Hacienda Luisita. 

Ilang linggo lamang bago ang 
pagpaslang kay Konsehal Ladera, 
naglabas ang AFP Northern Luzon 
Command (Nolcom) ng listahan ng 
kunwa'y mga operatiba ng PKP at 
BHB sa hayag na kilusang masa. 
Katawa-tawa silang pinaratangang 
responsable sa walang pakunda- 
ngang pangmamasaker ng militar at 
PNP sa mga welgista ng asyenda 
noong nakaraang taon. Bago ito, 
idineklara ni Gloria Arroyo ang 
welga sa asyenda bilang “usapin ng 
pambansang seguridad.” Isa itong 
pang-uupat sa militar na maglun- 
sad ng walang habas na pang-aata- 
ke sa ligal na demokratikong kilu- 
san. 

Hindi nalalayo ang kampanyang 
pandarahas na ipinatutupad ngayon 
sa iba't ibang bahagi ng bansa sa 
mga karumal-dumal na taktikang gi- 
namit ng mga berdugong militar sa 
Mindoro sa nakaraang mga taon. W 


Palparan, naghahasik na ng pasistang dahas 


sa Eastern Visayas 


inimulan na ni Maj. Gen. 
Givi: Palparan, katatala- 
gang hepe ng 8th ID, ang 
paghahasik ng pasismo sa East- 

ern Visayas. 
Ni wala pang tatlong linggo 
sa kanyang bagong katungkulan, 
bumwelo na si Palparan sa tangkang pagpatay sa 
Abuyog, Leyte noong Pebrero 18 kay Fr. Allan Ca- 
parro ng Iglesia Filipina Independiente at pangala- 
wang tagapangulo ng Promotion of Church People's 
Response (PCPR). Si Caparro at kanyang asawang si 
Aileen ay parehong sugatan matapos silang pag- 
babarilin ng tatlong lalaking lulan ng motorsiklo at 
armado ng mga kal .45 baril. Aktibong tinututulan 
ni Fr. Caparro ang malawakang pagmimina dahil sa 
pinsalang idudulot nito sa mamamayan ng rehiyon. 

Nitong Marso 6, isang kumpanya ng 63rd IB 
kasabay ang isang armored personnel carrier ang 
pumwesto sa tapat ng mga upisina ng Bayan Muna- 
Northern Samar at Katungod-Eastern Visayas sa Catar- 
man, Northern Samar para takutin ang mga aktibis- 
tang tumututol sa tumitinding militarisasyon sa 
Catubig at iba pang bayan ng Northern Samar. Nang 
magpunta sa Catarman si Congressman Teodoro Casifio 
ng Bayan Muna para igiit ang pagpapaatras sa mga 
pwersa ng 63rd IB, binuntutan pa siya ng mga pwer- 
sang militar habang papauwi na siya sa Metro Manila. 

Nito namang Marso 14, pinatay si Atty. Felideto 
Dacut, coordinator ng Bayan Muna para sa Eastern 
Visayas at abugadong nagtatanggol sa mga biktima 
ng karahasang militar sa rehiyon. Si Dacut ay kaga- 
galing lamang sa upisina ng Bayan Muna nang pag- 
babarilin siya ng mga pinaghihinalaang militar sa 

Tacloban City. Siya rin ang bagong 
halal na tagapangulo ng Integrat- 
ed Bar of the Philippines sa 
Samar. 

Malinaw ang makahayop na re- 
kord ni Palparan bilang upisyal ng 
iba't ibang yunit ng Philippine 
Army na naitalaga sa iba't iba ring 
rehiyon sa Pilipinas. 

Bilang hepe ng 24th IB sa 
Central Luzon mula huling bahagi 
ng dekada 1980 hanggang 1991, 
sangkot si Palparan sa pagdukot 
at pagtortyur sa mga organisador 
ng mga magsasaka at iba pang ak- 
tibista, malawakang pang-aaresto 
at huwad na pagpapasuko. 
Sangkot din siya sa isang kaso ng 
pambobomba sa isang komunidad. 

Noong 1992 naman, nang 
malipat siya sa Mountain Province, 
anim ang iligal na inaresto, lima 


ang hinaras, isa ang dinukot, isa 


ang sinalbeyds, isa ang nasuga- 
tan at dalawa ang naging kaso 
ng pwersahang pagpapalikas. 
Bilang pinuno ng Task Force 
Banahaw sa Rizal at 
Laguna, 61 paglabag sa 
karapatang-tao ang naitala 
sa Laguna noong 2001. Sa 
loob ng halos dalawang taon 
niyang pamumuno sa 204th Bde sa 


Oriental Mindoro mula 2001 
hanggang 2003, umabot sa 27 mga 
aktibista ang pinatay nang walang 
kalaban-laban, kabilang na ang 
mga lider masa na sina Eden 
Marcellana at Eddie Gumanoy. 
Dahil dito, wala nang ibang 
pwedeng sisihin sa ibayong pagtin- 
di ng pasistang karahasan sa East- 
ern Visayas kundi si Palparan, 
anang National Democratic f 
Front (NDF) sa rehiyon. 
Mismong ang tinaguriang 
. “berdugo ng Min- 


doro” ang kumukumpirma sa gay- 
ong pagtingin. Sa kauna-unahan 
niyang pakikipanayam sa midya bi- 
lang hepe ng 8th ID nitong Marso 
5, nagpahiwatig na si Palparan 
kung ano pa ang maaaring asahan 
sa ilalim ng kanyang panunungku- 
lan. 

Ipinagyabang niyang duduru- 
gin niya ang lahat ng mga kalaban 
ng reaksyunaryong gubyerno--- 
vn. kapwa ang mga “armadong 
kaaway ng estado” at mga 
“nang-uupat (ng gulo)” 
(agitators)--sa loob 
lamang ng anim na 
buwan. Ipinahayag 
din niya ang pag- 
| sang-ayon sa panu- 
kala ng AFP na 
parusahan ang mga kagawad ng 
midya na nakikipanayam sa mga 
binansagang terorista. 

Lumabas mismo sa bibig ni Pal- 
paran na hindi niya pinag-iiba ang 
mga armado at di armadong pwer- 
sa, mga sibilyan at kombatant, 
mga kumikilos nang hayag at li- 
him. Para sa rehimeng US-Arroyo, 
huwaran si Palparan sa lantarang 
pasistang terorismo at panunupil 
na nais nitong pairalin. JAB 


Mga asasinasyong pulitikal, tatak ng US 


ng mga asasinasyong puli- 

tikal ay tatak ng maruru- 
ming operasyon ng imperyalis- 
mong US sa mga kontra-rebo- 
lusyonaryong digma nito. Nang 
maglunsad ito ng digma laban 
sa mamamayan ng Vietnam 
noong 1964-75, inilunsad rin ng 
Central Intelligence Agencey 
(CIA) ang tinaguriang Operation 
Phoenix, isang malawakang 
kampanya ng mga pampuli- 
tikang asasinasyon. 

Nagmantine ang militar ng 

US ng listahan ng mga target ng 
pagpaslang, pangunahin na ang 
mga personaheng may im- 
pluwensya o malaking papel sa 
rebolusyonaryong paglaban ng 
Partido Komunista ng Vietnam, 
Hukbong Bayan at National Lib- 
eration Front (o Viet Cong). Sa 
panahong 1968-1971, mahigit 
40,000 ang pinatay sa ilalim ng 
Operation Phoenix. 

Ang pagtindi ngayon ng pa- 
mamaslang sa mga lider at kasa- 
pi ng mga progresibong organi- 


sasyon sa Pilipinas ay walang 
dudang hinalaw ng Armed Forces 
of the Philippines (AFP) sa mga 
doktrinang turo ng CIA, kundi 
man tuwirang itinuro ng militar 
ng US sa pamamagitan ng mga 
lihim na operatiba at "military 
advisers" nito na nakapwesto sa 
iba't ibang kampo ng AFP sa 
buong bansa. 
Kamakailan 


lamang, nalan- 
tad na may mahigit 70 upisyal 
at operatiba ng militar ng US na 
kumikilos sa Pilipinas. TAB 


Matagumpay na 
pagbubuo ng balangay 


ng PKM 


atagumpay na naidaos nitong Marso ang 
Minana kumperensya ng pagbubuo ng balangay ng 
Pambansang Katipunan ng mga- 

Magbubukid (PKM) sa isang baryo sa 
South Quezon. Sa kabila ng tuluy-tuloy na 
operasyong militar ng kaaway, nakadalo sa 4 
kumperensya ang 56 na kinatawan ng mga 
organisasyong masa ng iba-ibang sektor, 
kasama ang mga grupo ng mga bata. 


Hinirang ng komite ng Partido 
sa teritoryo ang pamunuan na bu- 
mubuo sa lupong tagapagpaganap 
nito at mga kasapi sa komite ng 
organisasyon, ekonomya, kalusu- 
gan, depensa at edukasyon. 

Bago naidaos ang kumperen- 
sya, dumaan muna sa proseso ng 
pagbaka sa konserbatismo sa ga- 
waing masa ang Bagong Hukbong 
Bayan (BHB) at sangay ng Partido 
sa lokalidad (SPL). Dahil sa kon- 
serbatismo, naging mabagal ang 
proseso ng pagtataas ng antas ng 
organisasyon ng masa sa mga 
baryo kahit may batayan na para 
gawin ito. Mula lamang 2003 su- 
migla nang husto ang pag-oorga- 
nisa sa baryo hanggang sa umabot 
na sa kasalukuyang lakas at latag 
ang organisasyong masa. 

Mahigpit na nagtulungan ang 
BHB at SPL para maihanda ang re- 
kisitos upang mailunsad na ang 
kumperensya na nakatakdang 
idaos noon pang nakaraang taon. 

Sininop ang panlipunang pag- 
sisiyasat ng baryo. Ayon sa pag- 
sisiyasat, hindi tipikal na sakahan 
ang lugar. Malawak ang mga niyu- 
gan at sagingan dito na tadtad ng 
pulo-pulong kaingin na pag-aari 
ng maliliit na magsasaka. Aabot sa 
40% ng lupain ay klasipikadong 
pampublikong lupain. Sa mga titu- 

ladong niyugan na kalimita'y pag- 
aari ng mga prominenteng pamil- 
ya, karaniwang isa hanggang 
dalawang ektarya naman ang 
pinapaalagaan sa mga magsasaka. 

Napalalim at nakumpleto ang 
rebolusyonaryong kasaysayan ng 
baryo. Nagsimulang kumilos dito 
ang BHB noong 1981 at noong 
1985 hanggang 1987 ay rumurok 
ang pagkilos ng mamamayan. Dala 
ng maling linya, tuluy-tuloy na 
humina ang kilusan noong huling 
bahagi ng 1987 hanggang 1989. 
Sa kabila nito, nanatiling 
nakatayo ang mga organisasyong 
masa at sangay ng Partido. 

Noong 1990-92, hindi naging 
tuluy-tuloy ang pagkilos ng BHB 
sa baryo. Noong 1995 na lamang 
ito ganap na nabalikan ng mga 
Pulang mandirigma. Ang tuluy- 


tuloy na gawaing rekoberi sa lugar 
ay isinagawa sa balangkas na ng 
pagpapatupad ng Ikalawang 
Dakilang Kilusang Pagwawasto. 
Isang salik sa matagumpay na 
pagbawi sa baryo ang paglahok ng 
BHB sa gawaing produksyon at 
pagpapagana sa suyuan tungo sa 
malawakang paghawan ng lupa 
para gawing mga kaingin. Nadag- 
dagan ang kita ng taumbaryo 
dahil unti-unti na silang napaba- 
ling sa produksyon ng kopra at iba 
pang tanim na pangkonsumo mula 
sa simpleng pagbebenta ng puso 
at bunga ng saging. 
Katangi-tangi din ang naging 
papel ng organisadong kababai- 
han sa muling pagpapatibay ng 
base at paglalatag ng pundasyon 
para sa pagbubuo ng mga sama- 
sundan sa “Balangay...”, pahina 7 

Karanasan sa Nueva Ecija 


Paglutas sa mga usapin sa hanay 
ng mamamayan 


na kinakaharap ng Bagong 

Hukbong Bayan (BHB) sa 
araw-araw ang pagharap sa mga 
usapin o tunggalian sa hanay ng 
masa at ang pangangai- 
langang lutasin ang mga 
ito sa pamamagitan ng 
arbitrasyon. 

Noong unang linggo 
ng Marso, nakapanayam 
ng Ang Bayan si Ka 
Deo, namumunong 
kadre ng Partido 
sa Nueva Ecija, 
kaugnay ng kara- - 
nasan nila sa 
prubinsya sa ga- 
waing ito. 

Pangunahing 
ginagampanan ng 
gubyernong bayan, mga 
organo ng Partido at organisa- 
syong masa ang gawaing arbi- 


TI: sa mga importanteng bagay 


“Balangay...”, mula sa pahina 6 


hang masa. Dahil karamihan sa 
kababaihan ay dati nang kasapi ng 
mga sangay ng Partido sa ibang 
baryo, malaki ang naitulong nila 
sa BHB at ibang kasapi ng SPL sa 
pag-oorganisa at pagbibigay ng 
mga pampulitikang pag-aaral. 
Kalaunan ay kinaya nilang 
maglunsad ng mga pag-aaral kahit 
wala ang mga Pulang mandirigma. 

Damang-dama ang lakas ng 
impluwensya ng rebolusyonaryong 
kilusan sa baryo. Kinikilala ma- 
ging ng mga kasapi ng barangay 
council ang mga rebolusyonaryong 
adhikain. Masigasig din ang pagli- 
linis ng mga di kanais-nais na ele- 

mento at ahente 


ng kaaway. 
Mahusay na gumagana ang 
gawaing paniktik at sistema ng 
pag-uulat ng milisyang bayan 
(MB) at organisasyong masa para 
matiyak ang seguridad ng BHB at 
ng baryo. Maayos ang pagtangan 
sa mga alituntunin ng lihim na 
pagkilos upang hindi madampot 
ng militar ang mga tukoy na 
myembro ng Partido at organisa- 
syong masa. 

Sa ngayon ay organisado na 
ang mahigit 70% ng populasyon 
ng baryo. Mayorya ng mga kasapi 
ay nakatapos na ng mga batayang 
edukasyong masa. Subok din ang 
masa sa mga pakikibaka sa rebo- 


trasyon. Sa Nueva Ecija ngayon, 
ginagampanan ito ng paparaming 
naitatayong mga samahang masa 
na sa iba't ibang antas ay nagpa- 
patupad ng mga rebolusyonaryong 
patakaran. Sa mga lugar na ito, 
ang idinudulog na lamang sa huk- 
bong bayan ay ang mga usapin at 
reklamong hindi nalulutas sa 
kanilang antas. Subalit sa 
mga lugar kung saan nasa 
inisyal na antas pa lamang 
ang pagtatayo ng mga sama- 
hang masa, tuwiran ding 
idinudulog sa BHB 
ang mga kaso para 
sa arbitrasyon. 
Katulad ng 
ibang yunit ng 
BHB sa buong 
kapuluan, tina- 
tanggap at hina- 
harap nina Ka 
Deo ang samutsaring usaping idi- 


lusyong agraryo at sa pagharap sa 
matitinding operasyong militar ng 
kaaway. Lumalahok ang MB sa mga 
taktikal na opensiba bilang baha- 
gi ng kanilang pagsasanay-militar. 

Importanteng sangkap ang 
pagtatayo ng mga samahang masa 
sa baryo sa higit na pagdaluyong 
ng rebolusyonaryong kilusan. 
Bunga nito, inaasahan ang mas 
malalim na pamumuno ng Partido, 
ang paglakas ng BHB at ang 
ibayong pagtaas ng antas ng 
organisasyong masa. Ito ang 
magsisilbing bag-as ng pagsulong 
sa harap ng tumitinding militari- 
sasyon at sumisidhing kontra- 
rebolusyonaryong digma. JAB 

nudulog sa kanila sa abot ng kani- 
lang makakaya. Bukod sa mga 
tunggalian sa hanay ng mamama- 
yan sa baryo, hinaharap din nila 
ang mga tunggalian sa pagitan ng 
mamamayan at mga panginoong 
maylupa at sa ilang pagkakataon, 
mga usapin sa pagitan ng mga 
panginoong maylupa. 

Pinakakaraniwan sa mga usa- 
ping natatanggap nina Ka Deo ang 
mga tunggalian kaugnay sa lupa 
at kagamitan sa produksyon sa pa- 
gitan ng mga magkababaryo, mag- 
kakapitbahay o di kaya'y magkaka- 
mag-anak. Masalimuot ang paglu- 
tas sa mga usaping ito laluna sa 
mga lugar kung saan mahina pa 
ang mga samahang masa at hindi 
pa naibubwelo ang mga programa 
at kampanya para sa rebolusyong 
agraryo na makapagbibigay ng sa- 
pat at angkop na balangkas ng 
paglulutas ng gayong maliliit na 
tunggalian. 

Halimbawa ng mga tung- 
galiang ito ang usapin ng pagha- 
hati ng lupa at patubig, pagpu- 
pwesto ng bakod sa sakahan at 
kabahayan at pagbabahaginan ng 
mga manang ari-arian. Dagdag sa 
mga usaping pangkabuhayan, 
idinudulog din sa mga Pulang 
mandirigma ang mga usaping sibil 
at kriminal katulad ng maliitang 
pagnanakaw, di pagbabayad ng 
utang, panggagantso, pang-aabu- 
so sa asawa at anak at iba pa. 
Mayroon ding mga inihaharap na 
mga usaping nasa labas na ng mga 
sonang gerilya, katulad ng pag- 
tatakda ng ruta ng mga traysikel 
sa mga sentrong bayan. 

Sa mga kasong walang usapin 
ng kriminal na paglabag sa kara- 
patan ng iba, pinaiiral ng BHB ang 
mapayapang pagresolba sa pama- 
magitan ng masinsinang pag- 
uusap sa pagitan ng magkaka- 
tunggali. Iniimbestigahan muna 
ang mga pangyayari, dinidinig ang 
magkabilang panig at pinagha- 

..maluwag na tinatanggap 
at ipinatutupad ng mama- 
mayan ang mga kapasya- 
hang ibinubunga ng arbi- 
trasyon dahil na rin sa 
prestihiyo at integridad ng 
rebolusyonaryong kilusan. 
Gayunpaman, ang bisa at 
lakas ng mga kapasyahan 
ay nakasalalay sa lakas at 
tatag ng organisasyon ng 
mamamayang magpapatu- 
pad nito. 


harap ang mga sangkot. 
Pinapayuhan sila sa pamamaraan 
ng pagresolba at binibigyan ng 
mga mungkahi sa mga angkop na 
resolusyon, kabilang ang usapin 
ng kompensasyon. 

Sa panig nina Ka Deo, masusi 
nilang inaalam ang lahat ng datos 
hinggil sa usapin at binibigyang- 
konsiderasyon ang lahat ng 
aspeto. Hindi absoluto at hindi 
laging pantay ang turing sa 
sangkot na mga panig. 

Isang halimbawa na ibinigay 
ni Ka Deo ang paghahati ng mga 
minanang lupa sa pagitan ng mag- 
kakapatid. Bagamat pantay ang 
karapatan ng bawat isa sa lupa, 
binibigyang-konsiderasyon sa 
paghahati ang relatibong panga- 


ngailangan ng bawat isa, ang 
klase ng lupang mapupunta sa ba- 
wat isa, ang kakayahan ng bawat 
isa na paunlarin ang lupa at iba 
pang usapin. Ipinaliliwanag ang 
mga konsiderasyong ito sa magka- 
katunggali habang idinidiin ang 
pagbibigayan at kooperasyon. 

Sa maraming pagkakataon, sa- 
pat na sa mga magkakatunggali 
ang makapag-usap at makapag- 
paliwanagan. Ang kaso halimbawa 
ng nagkainitang magkapitbahay 
ay masayang naisasara pagkatapos 
ang paghingi ng tawad sa isa't isa. 
Mas maluwag na tinatanggap ang 
angkop na paghahati ng lupa at 
ari-arian kung lahat ng panig ay 
kumbinsido sa paliwanagan. 

Sa mga usaping mayroong 
naganap na paglabag sa karapa- 
tang-tao at rebolusyonaryong ba- 
tas, nailalapat ang angkop na 
kaparusahan, nagagabayan ang 
buong komunidad at naipupwesto 
ang wastong mga hakbang laban 
dito. 

Ayon kay Ka Deo, maluwag na 
tinatanggap at ipinatutupad ng 
mamamayan ang mga kapasyahang 
ibinubunga ng arbitrasyon dahil na 
rin sa prestihiyo at integridad ng 
rebolusyonaryong kilusan. Gayun- 
paman, ang bisa at lakas ng mga 
kapasyahan ay nakasalalay sa lakas 
at tatag ng organisasyon ng mama- 
mayang magpapatupad nito. Suba- 
lit may mga pagkakataon ding 
nagagamit ng militar at kaaway sa 
uri laban sa BHB at rebolusyonar- 
yong kilusan ang mga himutok ng 
mga hindi nasiyahan sa arbitra- 
syon. 

Pumapaloob ang mamamayan 
sa proseso ng arbitrasyon sa ilalim 
ng rebolusyonaryong kilusan bilang 
pagkilala sa kapangyarihang pam- 
pulitika na itinataguyod ng mga re- 
bolusyonaryong organisasyong ma- 
sa at ng BHB. Pinatitingkad nito 
ang kanilang pagtatakwil sa reak- 
syunaryong prosesong hudisyal. [EB 

panayam siya ng Ang Bayan sa base ng kinabibi- 
langan niyang platun ng Bagong Hukbong Bayan 
(BHB) sa Nueva Ecija. 

Unang pagbubuntis ito ni Ka Aure. Mahigit 30 
anyos na siya at halos isa't kalahating taon na rin 
silang nagpaplanong mag-asawa na magkaanak. Kaya 
laking tuwa nila nang matuloy na ang kanyang pag- 
bubuntis. 

Hanggang kamakailan, si Ka Aure ay nakapaloob sa 
regular na yunit ng BHB sa prubinsya at aktibong gu- 
magampan ng kanyang mga rebolusyonaryong 
tungkulin bilang isang Pulang mandirigma. 

Nang makumpirma ang kanyang pagbubuntis, agad 
na nagplano ang kanyang yunit para mapangalagaan 
ang kalusugan niya at ng kanyang dinadalang anak. 
Pagdating ng takdang panahon, nagpatingin si Ka 
Aure sa kaalyadong kumadrona sa kalapit na 
baryo. 

Sa mga sumunod na buwan, tiniyak ng 
kanyang yunit na siya ay nakapagpapatingin sa 7 
kumadrona o doktor. Masugid niyang iniinom ang 
mga bitaminang inireseta sa kanya at binibigyan 
ng angkop at nararapat na pansin ang klase at da 
mi ng kanyang kinakain. Katulad rin ng praktika 
ng lahat ng yunit ng hukbo, ang kanyang rasyon 
tuwing kainan at meryenda ay dinodoble, bagay na 
kinagigiliwang pagbiruan ng mga kasama. 

Ayon kay Ka Aure, lubus-lubos ang alaga at pag- 
alalay sa kanya hindi lamang ng mga kasama sa yunit 
kundi maging ng sangay ng Partido at mga organisa- 
syong masa sa baryo. Ang pagkalingang ibinibigay ni- 
la sa mga Pulang mandirigma ay nadodoble pagdating 
sa kanyang kapakanan at kagalingan. 

Katulad ng iba pang mga buntis, dumaan sa ilang 
pagbabago sa pangangatawan at disposisyon si Ka 
Aure. Sa kanyang pangatlong buwan, nagbago ang 
kanyang panlasa at naging maselan sa iba't ibang 
pagkain. Dinanas niya ang pisikal na panghihina at 
pangkalahatang pagkapagod na bahagi ng pagiging 
buntis. 

Upang angkupan ang kanyang kalagayan, gumawa 
ng ilang hakbang ang kanyang yunit. Ipinwesto siya 
sa gawain sa magkakanugnog na baryo para mabawa- 
san ang pangangailangan para sa malalayong lakaran. 
Ang mga tungkuling ibinigay sa kanya ay yaong hindi 
nangangailangan ng madalas na pagpapalipat-lipat 
katulad ng pagbibigay ng mga pag-aaral. Ibinilin sa 
kanya na ipaalam lamang ang mga gusto niyang ka- 


S: Ka Aure ay pitong buwan nang buntis. Naka- 

inin at sa abot ng makakaya ay pauunlakan ito ng mga 
kasama. 

Natuklasan niyang malaki ang naitutulong ng ni- 
lagang saging at inasukalang tubig sa mga araw na 
matindi ang kanyang pagsusuka. 

Sa tulong at suporta ng kanyang asawa at yunit na 
kinapapalooban, madaling napangibabawan ni Ka Au- 
re ang mga kahirapang ito. At kahit sa oras ng pina- 
kamatindi niyang pag-aalangan, hindi niya binitiwan 
ang kanyang mga tungkulin bilang kadre at mandirig- 
ma. 

Ang panahon ng pagbubuntis ni Ka Aure ay pana- 
hon ng masiglang kampanyang masa sa saklaw ng ki- 
nabibilangan niyang yunit. Habang sumusulong ang 
mga rebolusyonaryong gawain, unti-unti na ring 
nakaangkop ang kanyang katawan. 

Sa ngayon ay naghahanda na sa panganganak si 
Ka Aure. Katuwang ang kanyang asawang isa ring Pu- 
lang mandirigma, pinaghahandaan na nila ngayon ang 
bagong kabanata ng kanilang buhay bilang mga rebo- 
lusyonaryong magulang. [AB] 


Imperyalistang pagtotroso 
at pagmimina, lalabanan 


aghanda sa paglulunsad ng 
Mre Ito ang panawagan 

ng Cordillera Peoples” De- 
mocratic Front (CPDF) sa mama- 
mayan ng rehiyon upang labanan 
ang mga mangangamkam na im- 
peryalistang kumpanya sa pagmi- 
mina. Ayon kay Simon “Ka Filiw” 
Naogsan, tagapagsalita ng CPDF, 
ang fetad o armadong pagkilos ng 
mga pambansang minorya sa 
Cordillera laban sa mga kaaway ng 
tribo ay magsisilbing ambag ng 
mamamayan ng rehiyon sa pam- 
bansang kampanya laban sa pan- 
darambong ng mga imperyalista sa 
likas na yaman ng bansa. 

Kailangang pagbigkisin ang 
mga pangat o mga pinuno ng tribo 
at lahat ng mamamayan para ipag- 
tanggol ang lupang ninuno, ani Ka 
Filiw. Tungo rito, maaaring buuin 
ang mga armadong mandirigma ng 
tribo bilang mga yunit depensa sa 
komunidad. 

Sa kanyang pahayag, binaybay 
ni Ka Filiw ang mapait na karana- 
san ng mga prubinsya ng Benguet 
at Abra sa pandarambong at pang- 
wawasak na ginawa ng Benguet 


Corporation, Lepanto 
Mines at Philex Mines na 
hanggang ngayo'y patuloy 
na nagpapahirap sa mga ma- 
mamayan dito. 

Gahiganteng tubo ang hinut- 
hot ng mga kumpanyang ito ha- 
bang ang mamamayan ay nawalan 
ng lupang masasaka at hanapbuhay 
at ngayo'y nagkakasakit dulot ng 
lasong itinapon ng mga minahan. 
Kahit ang ipinangangalandakang 
kakarampot na buwis na mapupun- 
ta sa mga lokal na pamahalaan mu- 
la 1992 ay di pa naibibigay. 

Marapat lamang na singilin si 
Gloria Macapagal-Arroyo at ang 
mga hukom ng Korte Suprema sa 
maramihang pagpapapasok ng ma- 
pandambong na mga imperyalis- 
tang kumpanya sa pagmimina, 
dagdag pa ni Ka Filiw. 

Samantala, kinundena ng NDF- 
Southern Mindanao Region (NDF- 
SMR) ang rehimeng Arroyo sa pag- 
papahintulot nito sa patuloy na 
malawakang pagtotroso sa Min- 
danao at pag-alis ng total log ban 
sa kabundukan ng Caraga sa sila- 
ngang Mindanao. Ayon kay Ka Rubi 


del Mundo, taga- 
pagsalita ng NDF- 
| SMR, pinayagan na na- 
* man ng rehimeng Ar- 
f royo ang malalaking 
yn & kumpanya ng logging 

gaya ng PICOP at Alcantara 
& Sons na mandambong ng natiti- 
rang kagubatan sa isla. Pawang 
panlilinlang, aniya, ang pag-aasta 
ng rehimen na ititigil na ang pag- 
totroso dahil sa nangyaring sakuna 
sa (Quezon nitong nakaraang 
Disyembre. 

Dagdag ni Ka Rubi, ipinapakita 
nitong mas pinapaboran pa ni 
Arroyo ang pagwasak sa kagubatan 
upang pagbigyan ang pagkakamal 
ng limpak-limpak na tubo ng mga 
burges-kumprador na kumpanya 
imbes na pangalagaan ang 
nalalabing patrimonya at ang 
interes ng mas malawak na 
mamamayan. 

Sa kabilang banda, ani Ka Rubi, 
pinamamahalaan ng demokratikong 
gubyernong bayan ang isang akti- 
bong programa ng proteksyon at 
pagbuhay sa kalikasan para sa ka- 
pakinabangan ng mamamayan. [E 


Rubout sa Bicutan 


abis-labis na pwersa at kara- 
L ang ginamit ng rehi- 
meng Arroyo sa pagsupil sa 
pag-aalsa ng mga bilanggo sa Camp 
Bagong Diwa noong Marso 15. Na- 
paslang ang 22 detenido na karami- 
ha'y mga Morong inaakusahang ka- 
sapi ng Abu Sayyaf. 

Ginawa ito sa kabila ng kala- 
gayang depensibo, mahina, gutom at 
sukol na ang mga bilanggong nag-alsa na 
armado lamang ng mabababang uri ng 
sandata. 

Sa pangunguna ni Gen. Angelo Reyes, 
tiniyak ng rehimeng Arroyo na mapatay 
ang mga kilalang nangungunang lider ng 
bandidong grupong Abu Sayyaf na kasab- 
wat ng mga upisyal ng Armed Forces of 
the Philippines (AFP). 

Kabilang sa mga pinatay ang mga pi- 
nuno ng Abu Sayyaf na sina Alhamzer 
Limbong, Ghalib Andang at Nadzmie 
Saabdullah. Matagal na silang kasabwat 
ng AFP at may tuwirang nalalaman sa 
pagkakasangkot ng matataas na upisyal 
ng militar sa mga kriminal na gawain ng 

bandidong Abu Sayyaf. 

Tatlong armas ng mga gwardya ng bilangguan ang 
nakuha ng mga detenido. Sa inisyal na putukan, 
dalawang gwardya ang napatay. Sinagpang ng rehi- 
men ang pagkakataong ito upang mabigyang-katwiran 
ang ekstrahudisyal na pagpatay sa mga kilalang lider 
ng Abu Sayyaf at hatulan sa publiko ang iba pang Mo- 
rong iligal na inaresto at pinaratangang mga myembro 
ng grupo. 

Minaliit ng rehimen ang mga karaingang pinatam- 
pok ng pag-aalsa katulad ng aping kundisyon ng mga 
detenidong Moro at iligal na pang-aaresto sa mga Mo- 
ro sa mga reyd sa Basilan mula pa noong 2001. Kabi- 
lang sa mga karaniwang Moro na Iligal na ikinulong 


Upad, isang 75 taong gulang na may sakit na 
Alzheimer's. Napatay si Upad sa naganap na rubout. 

Pinalalabas ng mga upisyal ng gubyerno na nag- 
mamatigas ang mga bilanggong nag-alsa sa Camp 
Bagong Diwa upang bigyang-katwiran ang pagsalakay 
ng 300 kawal ng PNP Special Action Force (SAF), na 
pawang armado ng malalakas na armas. Sa loob ng hu- 
migit-kumulang dalawang oras, ginamit ng PNP-SAF 
ang kanilang mga sandata upang pagpapapatayin na 
parang manok ang walang kalaban-labang mga de- 
tenido. 

Malala pa, humarap sa midya ang mga upisyal mi- 
litar at buong pagmamalaking inianunsyo ang bilang 
ng kanilang mga pinatay na animo'y karapatan nilang 


ang isang 14 na taong gulang na lalaki at si Ahmad 


lipulin ang mga bilanggo. JAB 


Presyo ng langis, sunud-sunod ang pagtaas 


anibagong dagdag na pasanin 
P hatid ng mga kumpanya 

ng langis sa hirap na hirap na 
ngang mamamayan. Umaabot sa 
P2-2.50 pagtaas ang bigwas nga- 
yong Marso ng tatlong malalaking 
kumpanya ng langis sa bansa—ang 
Pilipinas Shell Petroleum Corp., 
Caltex Philippines Inc. at Petron 
Corp., pati na rin ang maliliit na 
kumpanya tulad ng Seaoil Philip- 
pines Corp., Flying V, Unioil Petro- 
leum Philippines Corp., Total 
(Philippines) Corp. at Eastern Pe- 
troleum Corp. 

Ginawang apat na magkakasu- 
nod na 50 sentimo (may pagkaka- 
taong P1) ang pagtaas ng gaso- 
line, diesel at gaas. Itinaas din ng 
Petron nang P1 kada kilo ang 
presyo ng liquefied petroleum gas 
(LPG). Bago pa ang mga pagtaas 
ngayong Marso, dalawang beses 
nang nagtaas ng presyo ang mga 
kumpanya ng langis noong Pe- 
brero. Nakatakdang ipatupad ang 
pang-apat na bugso ng pagtataas 
bago magkatapusan ng buwan. Sa 
ngayon ay P25.80 kada litro na 
ang presyo ng diesel at mula 
P29.60 hanggang P30.20 ang 
presyo ng bawat litro ang unleaded 

gasoline. Tumaas na 

nang P2 kada litro ang Z7 

gasoline at halos P4f 

bawat litro ang diesel at N 

gaas ngayong taon. 
Idinadahilan ng 

mga kumpanya ang 


na ngayon ay VONT, 


umaabot na sa XZ 
$55 kada bariles. 
Pero sa katu- 
nayan, walang 
kinalaman ang pagtaas 
at pagbaba ng presyo ng 
krudong langis sa 
pandaigdigang pamilihan 
sa pagtatakda ng presyo 
ng mga monopolyong ko- 
rporasyon. Arbitrary- ks aj 
ong itinatakda ng (AJ 
mga kumpanyang ito ang 
presyo upang makapagkamal ng 
labis-labis na tubo. Hindi sinusun- 
od ng mga ito kahit ang sariling 
mga pormula ng pagtatakda ng 
presyo. Kung susundin ang kani- 
lang pormula, lalabas na sobra 
nang P6.2 bilyon ang siningil ng 
mga dayuhang korporasyon noong 
2004. 


daa À 


Ganadong-ganado ang mga 
kumpanya ng langis sa sunud-sunod 
na bigwas ng pagtataas ng mga 
presyo. Bukod pa sa apat na beses 
na pagtataas ng presyo ngayong 
Marso, nagbabala pa ang mga ito ng 


a dagdag pang mga pagtataas sa 


mga darating 
| na buwan up- 


ang lubusan 

umanong 

mabawi ang 

L =~  MP10 kada 

Vz litrong pag- 
lag kalugi! 

NA Katulad ng 

| zz dati, walang 

A AA ginagawa 

NAA ang Depart- 


ment of Energy 


(DoE) kundi ang bigyang-katwiran 


ang pagtataas ng presyo ng mga 
produktong langis. Nitong nag- 
daan, hiniling lamang nito sa mga 
kumpanya ng langis na gawing un- 
ti-unti ang pagtataas ng presyo ng 
mga produktong petrolyo. 

Ngayon naman ay kinukundi- 
syon ng DoE ang isip ng mama- 
mayan sa tinatayang P2.65 bawat 
litrong pagtaas oras na isama sa 

sundan sa “Langis...”, pahina 12 

mula sa “Langis...”, pahina 11 


saklaw ng value added tax ang mga produktong petrolyo. 
Inaasahan ng Malakanyang na makakakuha ng P45-56 
bilyong buwis mula sa industriya ng langis. 

Sa laki at dalas ng pagtaas ng presyo ng mga produk- 
tong petrolyo, balewala ang pampalubag-loob na P1 
diskwento sa diesel para sa mga pampublikong sasakyan 
na makukuha mula sa 250 lamang na gasolinahan (mula 
sa kabuuang bilang na 4,000 sa buong bansa). 

Upang iwasang madagdagan ang galit sa kanya ng 
mamamayan, iniutos ni Gloria Arroyo ang pagrepaso sa RA 
8479 o oil deregulation law para amyendahan umano ito. 
Ngunit hindi sapat ang pagrepaso lamang sa isang batas 
na labis-labis ang pahirap na idinudulot sa mamamayan. 
Ang nararapat dito ay tahasan nang ibasura, kasabay ng 
pagbabasura sa kanyang rehimen. JAB 


Mga drayber sa Central Luzon, nagwelga 


NAGLUNSAD ng tigil-pasada ang mga drayber ng dyip, FX, 
van at traysikel sa mga prubinsya ng Bulacan, Pampanga, 
Tarlac at Quezon nitong Marso 16. Protesta ang tigil- 
pasadang ito sa walang tigil na pagtaas ng presyo ng 
mga produktong petrolyo, sa pagsirit ng toll fee sa North 
Luzon Expressway (NLEX) at sa pagtaas ng VAT. 
Ipinanawagan din ng mga nagrali ang pagbasura sa oil 
deregulation law. 

Sa Bulacan, umaga nang harangan ng mga raliyista 
ang Tabang exit NLEX sa Guiginto. Naparalisa ang 60% ng 
transportasyon sa prubinsya sa araw na iyon. 

Sa Pampanga, nag-ipon sa toll gate sa Dau, Mabala- 
cat ang mga demonstrador at simbolikong isinara ang 
NLEX. 

Sa Tarlac, aabot sa 98% ng pampublikong transporta- 
syon ang paralisado sa protesta. Ayon sa lokal na tsapter 
ng Pinag-isang Samahan ng mga Tsuper at Operator Na- 
tionwide (Piston), 60% ng 15,000 traysikel na pumapa- 
sada sa 76 na komunidad sa Tarlac City ang sumali sa 
protesta. 

Sa Lucena City, alas-7 pa lamang ng umaga ay wala 
nang pumapasadang pampasaherong dyip sa lansangan. 

Samantala, naging katuwang naman ng NLEX ang Na- 
tional Capital Region Police Office (NCRPO) at mga re- 
gional police command sa pamumuno ni Director Avelino 
Razon sa pagtatangkang pigilan ang protesta. Nag- 
tagumpay pa rin ang tigil-pasada sa kabila ng pagtatala- 
ga ng mga pulis upang matyagan ang mga pagkilos sa 
Metro Manila at mga kalapit prubinsya, at sa kabila rin 
ng utos ni Razon na arestuhin ang mga magpoprotesta 
sa NLEX. 

N BALITA | 


5 armas nasamsam 
sa ambus 
sa Western Samar 


(SLA LIMANG malalakas na armas at 
UV LA PA] iba pang kagamitang militar ang 
SEM nasamsam ng Arnulfo Ortiz 

Command (AOC) ng Bagong Hukbong Bayan 
(BHB) sa Western Samar nang ambusin nito ang 
mga elemento ng 34th IB sa pagitan ng Barangay 
Quezon, San Jorge at Barangay Palencia, 
Tarangnan noong Marso 3. Dalawang sundalo ang 
napatay, bukod sa di pa mabilang na mga sugatan 
sa panig ng kaaway, samantalang wala ni isang 
kaswalti ang BHB. Ang mga tropa ay lulan ng 
isang Hummer Military Vehicle nang sila ay tam- 
bangan. 

Ayon sa AOC, pinarusahan ang 34th IB dahil 
sa patuloy na paglulunsad ng mga di-makataong 
gawain ng mga Reengineered Special Operations 
Teams (RSOT) nito, tulad ng pagtatayo ng mga 
kampo sa mga kapilya, eskwelahan at bahay ng 
mga sibilyan, panghaharas sa taumbaryo at pag- 
paratang na sila'y mga myembro ng BHB at 
pamimilit sa mga sibilyan na maggiya sa kanilang 
mga operasyong militar. 


Mga kawani ng gubyerno, nagprotesta 


NAGLUNSAD ng pambansang araw ng protesta ang 
libu-libong guro, manggagawang pangkalusugan 
at iba pang kawani ng gubyerno sa iba't ibang 
bahagi ng bansa nitong Marso 16 upang igiit ang 
P3,000 across the board na pagtaas sa kanilang 
sweldo. Kabilang sa mga lumahok na organisa- 
syon ang Alliance of Concerned Teachers (ACT), 
Alliance of Health Workers (AHW) at ang All 
Government Employees Unity. 

Sa Maynila, humugos sa Mendiola ang libu-li- 
bong mga kawani ng gubyerno kung saan isina- 
gawa nila ang isang programa. Binatikos nila ang 
kaaaprubang P907.56 bilyong pambansang 
badyet ngayong taon dahil wala ritong probisyon 
para sa pagtataas ng sweldo ng mga kawani ng 
gubyerno. Samantala, sangkatlo ng badyet ang 
mapupunta sa pagbabayad ng utang. 

Ipinahayag ng mga kawani na hindi na makaa- 
gapay ang kanilang nakapakong sweldo sa taas ng 
presyo ng mga bilihin. 


ANG BAYAN Marso 7, 2005 


